text: [{"text_idx": "#000002", "text": "8.-19. juni 2022 skipa\u00f0i RIVA fyri ny\u0301ggjum dansitilhaldi i\u0301 Styggbo, Sv\u00f8ri\u0301ki, i\u0301 vi\u0301\u00f0ari samstarvi vi\u00f0 Ehrstrand Dance Collective og Viksjo\u0308forsbaletten. Dansitilhaldi\u00f0 byrja\u00f0i 8. juli og enda\u00f0i vi\u00f0 eini framf\u00f8rslu 19. juni a\u0301 uttandura pallinum hja\u0301 Viksjo\u0308forsbaletten. Hetta tilhaldi\u00f0 ny\u0301tti s\u00f8gnina handan stakkarnar \u201cRisin og Kellingin\u201d og svensku s\u00f8gnina \"Ha\u030argadansen\" sum i\u0301bla\u0301stur til skapandi menningartilgongdina."}, {"text_idx": "#000003", "text": "Julia Ehrstrand var gestakoreografur til fyrsta tilhaldi\u00f0 hja\u0301 RIVA i\u0301 august og skuldi hon m.a. tulka s\u00f8gnina handan Risan og Kellingina og burturu\u0301r ti\u0301 gera eitt av teimum 3. ny\u0301ggju dansiverkunum. I\u0301 ti\u0301\u00f0arskei\u00f0num tilhaldi\u00f0 sto\u0301\u00f0 a\u0301, byrja\u00f0u vit at finna ymsar h\u00e6ttir hvussu okkara samstarv kundi mennast, hv\u00f8rjar a\u0301go\u0301\u00f0ar, i\u00f0 vit kundu fa\u0301a hv\u00f8r fra\u0301 \u00f8\u00f0rum, og hvussu vit saman vi\u00f0 Ehrstrand Dance Collective kundu vi\u0301\u00f0arimenna og vi\u0301\u00f0ka um m\u00f8guleikarnar hja\u0301 RIVA, m.a. at fara uttanlands vi\u00f0 okkara verk\u00e6tlan. Ti\u0301skil var\u00f0 okkara n\u00e6sta tilhald hildi\u00f0 i\u0301 Styggbo, Sv\u00f8ri\u0301ki i\u0301 vi\u0301\u00f0ari samstarvi vi\u00f0 Julia Ehrstrand / Ehrstrand Dance Collective. Solei\u00f0is kundu vit vi\u0301\u00f0arimenna verkini sum spurdust burturu\u0301r okkara fyrsta tilhaldi i\u0301 august, umframt at seta upp ny\u0301ggj verk vi\u00f0 u\u0301tgangsst\u00f8\u00f0i i\u0301 svensku s\u00f8gnini \u201cHa\u030argadansen\u201d."}, {"text_idx": "#000004", "text": "\u201cTa\u00f0 er seint eitt leygarkv\u00f8ld og allur ungdo\u0301mur i\u0301 Ha\u030arga er komin saman at dansa i\u0301 sma\u0301ttuni i\u0301 bygdini. Bra\u0301dliga ste\u00f0gar to\u0301nleikurin og ein sp\u00e6lima\u00f0ur kemur fram u\u0301r skuggunum. Hann hevur ein sto\u0301ran, myrkan hatt a\u0301 h\u00f8vdinum og undir honum si\u0301ggjast brennandi eygu. Sp\u00e6lima\u00f0urin setur si\u0301na fio\u0301l undir h\u00f8kuna og byrjar at sp\u00e6la eitt lag, i\u00f0 eingin av teimum a\u0301\u00f0ur hev\u00f0i hoyrt. Ungdo\u0301marnir byrja alt fyri eitt aftur at dansa til henda ny\u0301ggja to\u0301nleikin, men ta\u0301 teir fyrst eru byrja\u00f0ir, kunnu teir ikki gevast aftur. Dansurin heldur fram alla na\u0301ttina og i\u0301 ly\u0301singini byrjar sp\u00e6lima\u00f0urin at fara u\u0301r sma\u0301ttuni, vi\u00f0 \u00f8llum ungdo\u0301minum dansandi a\u0301 ra\u00f0 aftana\u0301 s\u00e6r. Eingin f\u00e6r ste\u00f0ga at dansa. To\u0301nleikurin fra\u0301 fio\u0301lini dregur f\u00f8tur teirra vi\u00f0 s\u00e6r. Ta\u0301 kirkjuklokkurnar byrja\u00f0 at ringja inn til gu\u00f0st\u00e6nastu, hv\u00f8rvur sp\u00e6lima\u00f0urin og vi\u00f0 honum tann dansandi ungdo\u0301murin. Ein genta la\u0301 eftir a\u0301 dansigo\u0301lvinum i\u0301 sma\u0301ttuni. Eingin hev\u00f0i lurta\u00f0 eftir henni, ta\u0301 hon a\u0301vara\u00f0i um sp\u00e6limannin, og eingin hev\u00f0i varnast geitabukkafo\u0301tin hann hev\u00f0i a\u0301 s\u00e6r, ti\u0301 tey vo\u0301ru ov upptikin at dansa tann villasta dansin tey nakranti\u0301\u00f0 h\u00f8vdu dansa."}, {"text_idx": "#000005", "text": "S\u00f8gnin heldur fram at sp\u00e6lima\u00f0urin leiddi tey dansandi upp Ha\u030argaberget har tey hildu fram at dansa til einans teirra beinagrind var eftir. Summi siga at ein enn kann si\u0301ggja merkini fra\u0301 ringdansinum a\u0301 Ha\u030argaberget, og um ein er no\u0301g djarvur at fara u\u0301t eina na\u0301tt, ta\u0301 fullma\u0301ni er, kann to\u0301nleikurin hja\u0301 sp\u00e6limanninum enn hoyrast.\u201d"}, {"text_idx": "#000008", "text": "Ein serst\u00f8k t\u00f8kk til Svante Ulsson (SE) fyri at l\u00e6ra okkum dansifetini til Ha\u030argadansen."}]